**Գավառ համայնքի ղեկավար Գուրգեն Մարտիրոսյանի ուղերձը՝ Ամանորի և Սուրբ Ծննդյան տոների առթիվ**

 Գավառ համայնքի հարգելի՛ բնակիչներ.

Ճանապարհում ենք ևս մեկ տարի, որը չնայած դժվարություններին, նաև հագեցած էր ձեռքբերումներով ու հաջողություններով: 2022 թվականը ևս մեր ազգի ու հայրենիքի համար փորձությունների տարի էր, սակայն մենք կարողացանք նորից ոտքի կանգնել և հավատալ լուսավոր ու խաղաղ ապագային: Խոնարհումս մեր բոլոր ընկած տղաների հիշատակին և զորակցությունս՝ հարազատներին. թող Նոր Տարին Ձեզ համբերությամբ ու լավատեսությամբ զինի:

2022-ը մեր համայնքի համար նշանավորվեց բազմաթիվ իրադարձություններով: Չնայած խոշորացման գորրծընթացի դժվարություններին՝ Գավառ քաղաքում և 11 բնակավայրերում իրականացվեցին բնակիչների սոցիալ-տնտեսական կյանքը բարելավմանը նպաստող աշխատանքներ։ Այս տարի կատարվեցին աննախադեպ ծավալի ճանապարհաշինական, գյուղատնտեսության զարգացմանն ուղղված, նախադպրոցական, կրթական, մշակութային, երիտասարդական հաստատությունների հիմանորոգման ու վերանորոգման, և այլ աշխատանքներ, կազմակերպվեցին հասարակության մշակութային առօրյան հագեցնող միջոցառումներ:

Այս աշխատանքների իրականացման ճանապարհին համայնքապետարանը իր թիկունքում ունեցավ իր բնակիչների աջակցությունը, նրանց առաջարկությունների մեծամասնությունը այսօր արդեն կատարված աշխատանքներ են:

Հարգելի՛ հայրենակիցներ, շնորհավորում եմ ձեզ Ամանորի և Սուրբ Ծննդյան տոների առթիվ, մաղթում եմ առողջություն, լավատեսություն, ստեղծագործ միտք, համերաշխություն և խաղաղություն՝ ի բարօրություն մեր համայնքի ու մեր երկրի:

Լավագույն մաղթանքներով՝ Գավառ համայնքի ղեկավար Գուրգեն Երվանդի Մարտիրոսյան